הקרב בצפון רצועת עזה (2025)

**הקרב בצפון רצועת עזה** היה קרב שהחל ב-18 במרץ 2025 בבית לאהיא, בבית חאנון ובג'באליה בין צה"ל לארגוני הטרור הפלסטינים, כחלק מהלחימה ברצועת עזה במלחמת חרבות ברזל, במסגרת מבצע עוז וחרב, מבצע מרכבות גדעון, ומבצע מרכבות גדעון ב'. ובמהלכו כוחות צה"ל כובשים את צפון הרצועה. במהלך הקרב נהרגו 16 לוחמי צה"ל, אזרח שעבד עבור משרד הביטחון, ומספר רב של מחבלים פלסטינים.

## רקע
במהלך קרב ג'באליה השלישי (2024), כוחות צה"ל כבשו חלק ניכר מצפון הרצועה והכריעו את כוחות הטרור שם.

ב-15 בינואר 2025 הגיעו ישראל וחמאס להסכמות, ובמסגרת ההסכם כוחות צה"ל נסוגו מהאזור.

## מהלך הקרב
במהלך מבצע מרכבות גדעון ומבצע מרכבות גדעון ב', אוגדה 162 ואוגדה 99 פועלים בצפון רצועת עזה במסגרת המבצע, תוך הסתייעות בחטיבת גבעתי, חטיבת הנח"ל, חטיבה 401, חטיבה 215, חטיבה 990, חטיבת הגפן, חטיבה 646, חטיבת יפתח, גדוד נצח יהודה, והיחידה הרב-ממדית.

ב-25 ביוני אוגדה 252 סיימה את פעילותה ברצועה ואוגדה 99 החליפה אותה.

כוחות חטיבת הנח"ל וחטיבה 401 פעלו בבית לאהיא, ובג'באליה. שתיהן עברו לדרג'-תופאח. מאוחר יותר חטיבה 401 חזרה לפעול בג'באליה. כוחות חטיבת גבעתי פעלו בתחילה בגזרת ג'באליה, עברו לבית חאנון, וחזרו לג'באליה. במהלך מבצע מרכבות גדעון ב' כוחות אוגדה 162 עברו לפעול בעיר עזה. כוחות חטיבה 646 פעלו זמן קצר בבית חאנון.

### קרב בית לאהיא
ב-18 במרץ לאחר סיום הפסקת האש החלה ישראל במבצע עוז וחרב, ב-20 במרץ נכנסו כוחות דרך ציר החוף לאזור בית לאהיא. כמו כן, כוחות אוגדה 36 שבו לאחר התמרון בלבנון לפיקוד הדרום, ונערכו ללחימה בגזרתו.

ב-20 במאי צה"ל פעל בבית לאהיא ותקף תשתיות טרור של חמאס. עוצמת הפיצוצים הייתה חריגה, וחלקם נשמעו עד מרכז הארץ.

עד 30 ביוני מרחב בית לאהיא נכבש כולו על ידי צה"ל.

### קרב בית חאנון
ב-22 במרץ פתח צה"ל במבצע בעיירה בית חאנון.

ב-19 באפריל רס"ב גאלב נסאסרה, גשש בחטיבה הצפונית, נהרג. במהלך פעילות נורה טיל RPG על כוח איסוף קרבי. שתי לוחמות נפצעו קשה, לאחר מכן הופעל מטען צד נגד כוח החילוץ - וממנו נהרג הגשש.

ב-24 באפריל חוליית מחבלים מבית חאנון ירתה טיל נ"ט וביצעה ירי צליפה לעבר כוח צה"ל במוצב 39, בעקבות הירי נהרג רס"ר במיל' אסף כפרי.

ב-16 במאי התחיל מבצע מרכבות גדעון ובבית חאנון פעלו כוחות אוגדה 99, חטיבת גפן, גדוד נצח יהודה, חטיבת גבעתי, וחטיבה 646, (עד 1 באוגוסט).

ב-20 במאי צה"ל פעל בבית לאהיא ותקף תשתיות טרור של חמאס. עוצמת הפיצוצים הייתה חריגה, וחלקם נשמעו עד מרכז הארץ.

ב-29 ביוני החל צה"ל לתקוף מבנים בבית חאנון שמהם יורים לשדרות.

ב-4 ביולי הותר לפרסום שסמל יאיר אליהו, נהרג בתאונה מבצעית בבית חאנון.

ב-8 ביולי כוח לוחמי גדוד נצח יהודה של חטיבת כפיר עלה בבית חאנון על זירת מטעני חבלה מוטמנים, כתוצאה מכך הותר לפרסום כי נהרגו מהפיצוץ סמ"ר משה שמואל נול, סמ"ר נועם אהרון מסגדיאן, סמל משה נסים פרש, סמ"ר מאיר שמעון עמר, לוחמי הגדוד. בנוסף הותר לפרסום כי באותה תקרית נהרג גם רס"ל (במיל') בנימין אסולין, לוחם בחטיבה הצפונית, אוגדת עזה. 14 לוחמים נוספים נפצעו בדרגות שונות.

ב-9 ביולי כוחות גבעתי החלו בכיתור בית חאנון. בימים שלאחר מכן החלה לחימה עצימה באזור. ב-2 באוגוסט נכנעו 3 מחבלי חמאס בבית חאנון, אז נטען כי גדוד בית חאנון הוכרע.

### קרב ג'באליה
ב-18 במאי הוטל מצור על בית החולים האינדונזי בג'באליה, תוך הפעלת תקיפות אוויריות בסביבה. למחרת, ב-19 במאי, הוטל מצור גם על אל-עודה וכמאל עדואן, ולאחר שלושה ימים כוחות צה"ל החלו בפעולה בתוך בתי החולים.

ב-2 ביוני כוח של לוחמים מגדוד רותם של חטיבת גבעתי עלה על מטען חבלה בג'באליה כתוצאה מהפיצוץ הנמ"ר שבו שהו הלוחמים החל לבעור, הלוחמים זינקו מהנמ"ר ולא נפגעו. בשלב מסוים, האמר שחיפה על כבאית שהגיעה לסייע עלה על מטען והתפוצץ, כל יושביו נפגעו, שלושה לוחמים נהרגו סמ"ר ליאור שטיינברג, סמ"ר עומר ואן גלדר, סמ"ר אופק ברהנה, ושניים נפצעו באורח בינוני.

ב-10 ביוני כוחות חטיבת גבעתי, זיהו שני מחבלים שהתחזו לנשים, והרגו אותם.

ב-17 ביוני כוחות אוגדה 162 החלו בכיתור ג'באליה במטרה לאתר ולהשמיד תשתיות טרור מעל הקרקע ומתחתיה. בימים שלאחר מכן פורסמו הודעות פינוי לאזור.

ב-25 ביוני הותר לפרסום שסמל ישראל נתן רוזנפלד, לוחם בגדוד אסף, חטיבה 401, נהרג מפיצוץ מטען חבלה בג'באליה.

ב-14 ביולי הותר לפרסום כי במהלך תקרית בג'באליה 3 לוחמים מחטיבה 401, נהרגו כתוצאה מפיצוץ בטנק: סמל יולי פקטור, סמל שלמה יקיר שרם, סמ"ר שהם מנחם.

ב-19 באוגוסט, חטיבת גבעתי, בפיקוד אוגדה 162, חזרו לפעילות רחבה במרחב ג'באליה ובפאתי העיר עזה. ב-24 באוגוסט גם חטיבה 401 שבה לפעול בג'באליה.

### סיכולים ממוקדים

* ב-18 במרץ במתקפת הפתיחה של מבצע עוז וחרב נהרגו אחמד אל-חתה, שר המשפטים בממשלת חמאס ברצועת עזה ובהג'ת חסן אבו סולטאן, מנכ"ל שירות ביטחון הפנים של חמאס ברצועת עזה.
* ב-27 במרץ נהרג עבד א-לטיף רג'ב ג'ומעה אל-קאנוע שפעל כאחד מדוברי הארגון.
* ב-4 באפריל נהרג מוחמד חסן מוחמד עווד, מפקד במערך המודיעין הצבאי של תנועת אל-מוג'אהדין הפלסטינית בתקיפה ממוקדת על ידי השב"כ.
* ב-16 במאי נהרג זאהר עליאן, מפקד משטרת בית חאנון בצפון רצועת עזה בתקיפה על ביתו שבמחנה הפליטים ג'באליה.
* ב-17 במאי נהרג מועתז דיב, מפקד המערך האווירי של חמאס בצפון רצועת עזה.
* ב-10 ביולי נהרגו איאד עמראן נאסר, סגן מפקד גדוד כפר ג'באליה בזרוע הצבאית של חמאס, חסן מחמוד מוחמד מרעי, מפקד פלוגה בגדוד מרכז ג'באליה שבזרוע הצבאית של חמאס ומוחמד זכי שמאדה חמד שהיה סגן מפקד פלוגה בגדוד בית חאנון שבזרוע הצבאית של חמאס בתקיפה על בית ספר.
* ב-11 ביולי נהרג איאד עמראן, מפקד גדוד ג'באליה בחמאס, בתקיפה על בית ספר.
* ב-16 ביולי נהרג ברהום שאהין, ראש אזור מערב עזה במנגנון הביטחון הכללי של חמאס בתקיפה במחנה שאטי.
* ב-7 באוגוסט נהרג עבדאללה סעיד עבד אל-בג'ין, סגן מפקד פלוגת נוחבה בגדוד מרכז ג'באליה של ארגון הטרור חמאס, אשר פלש לישראל בטבח שבעה באוקטובר, לקח חלק בפשיטה לבסיס מת"ק ארז והשתתף בחטיפתם של החיילים רון שרמן, ניק בייזר ותמיר נמרודי.

ממוזער|לוחמי גדוד נצח יהודה של חטיבת כפיר במהלך פעילות בבית חאנון, יולי 2025
ממוזער|כוחות של חטיבת גבעתי בפיקוד אוגדה 162, בפעולה במרחב בית חאנון, יולי 2025. 

## שיגורי רקטות
ב-13 במאי טרם המבצע שוגרו שתי רקטות ככל הנראה מהאזור והופעלו התרעות באשקלון, באר גנים, ניר ישראל, שדרות, ניר עם, מפלסים ואיבים. ב-21 במאי שוגרו ארבע רקטות והופעלו התרעות באשקלון, זיקים, ונתיב העשרה, שנפלו בשטח הרצועה. ב-10 ביוני שוגרה רקטה והופעלה התרעה בחוף זיקים. ב-20 ביוני שוגרה רקטה, שנפלה במרחב בארי. ב-2 ביולי שוגרו שתי רקטות והופעלו התרעות בשדרות, ואיבים. המחבלים חוסלו מספר דקות לאחר מכן. ב-17 ביולי שוגרו שתי רקטות והופעלו התרעות במפלסים, מטווח ניר עם, ניר עם, שדרות, ואיבים. ב-18 ביולי שוגרה רקטה והופעלה התרעה בנתיב העשרה. לאחר הירי יצא הודעת פינוי לתושבי בית לאהיא. ב-7 באוגוסט שוגרה רקטה והופעלה התרעה בניר עם. ב-21 בספטמבר שוגרו שתי רקטות מג'באליה והופעלו התרעות במספר רבעים באשדוד, ניצן, ושתולים. ב-1 באוקטובר שוגרו שתי רקטות והופעלו התרעות במטווח ניר עם, סעד, מפלסים, וכפר עזה. בערב של אותו היום שוגרו חמש רקטות והופעלו התרעות באשדוד, ניצן, וחוף ניצנים. ב-7 באוקטובר שוגרה רקטה והופעלה התרעה בנתיב העשרה.
ממוזער|מדבקת הנצחה בתל אביב לזכרו של סמל יוסף יהודה חיראק – לוחם בגדוד ההנדסה 601, עוצבת 'עקבות הברזל' (401), שנהרג בקרב בצפון רצועת עזה

## ראו גם
* קרב ח'אן יונס (2025)
* קרב רפיח (2025)
* קרב עזה (2025)

## הערות שוליים

צפון רצועת עזה (2025)
קטגוריה:2025 בישראל
קטגוריה:2025 ברצועת עזה